***ПРИЛОЖЕНИЕ №2***

**МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

При избор на за предоставяне на далекосъобщителни услуги /фиксирани и интернет услуги/, за нуждите на БТА с предмет: „Предоставяне на далекосъобщителни услуги чрез фиксирана телефонна мрежа“.

Класирането на офертите по предмета на поръчката се извършва по комплексна оценка изчислена за всяка обособена позиция отделно, на база техническата и икономическата оценка на предложенията, като се търси икономически най-изгодна оферта.

**Оферти, които не отговарят на изискванията на ЗОП и документацията за участие в процедурата се отстраняват след мотивирана обосновка от Комисията и не се оценяват**.

**Критерий за оценка на офертите е икономически най-изгодната оферта при посочените по-долу показатели с тяхната относителна тежест:**

|  |  |
| --- | --- |
| ПОКАЗАТЕЛИ/КРИТЕРИИ:  | Относителна тежест,  |
| 1. Месечна абонаментна такса за всички постове – МА | 30 т |
| 2. Брой безплатни минути месечно към всички фиксирани мрежи – МД |  25 т |
| 3. Средна цена на минута изходящ разговор към национални мобилни и фиксирани мрежи в страната извън безплатните минути - МБ | 25 т |
| 4. Енергонезависимост на услугата обикновен телефонен пост – МС | 10 т |
| 5. Допълнителни преференции– **МГ** | 10 т |

1. **МА- Цена на месечен абонамент общо за всички постове – 30 т.**

Цената за месечен абонамент (за 41 броя телефонни поста, 27 Интернет достъпа и един ISDN PRA) се формира от месечните абонаменти, които ще се изискват за предоставяне на фиксираните услуги. Не се допускат еднократни цени за инсталиране и активиране услугите, както и за откриване и закриване на телефонни постове.

 При предложена цена МА до 3000 - лв., участникът получава максимален брой точки – 30, а за останалите предложения се прилага формулата:

МА = 30 х *MAmin* , където

 *MA n*

**MAmin –**най –ниска предложена абонаментна цена в лева.

**МАn –**месечна абонаментна цена на участника, чието предложение се оценява.

Допустим максимален размер на МА = 3500 лв.

1. **МД –Брой безплатни минути месечно към всички фиксирани мрежи – 25 т.**

 Този показател се получава по следната формула:

МД = 25 х *МДn*, където

 *MДmax*

**МДn –** брой безплатни минути на участника, чието предложение се оценява;

**MДmax –** най-голям брой безплатни минути

Максималният оценяван пакет е 12000 минути общо за всички линии.

1. **МБ – Средна цена на минута изходящ разговор към национални мобилни и фиксирани мрежи в страната извън безплатните минути** **– 25т**.

*Забележка: В случаите, в които даден участник/ци предложи цена до 0.10 лв., то той получава максимален брой точки, а за нуждите на изчислението на точките на другите участници, във формулата се използва* **МБ min =0.10.**

 **В ценовото предложение да бъдат посочени:**

**-цена за минута разговор към мобилни мрежи**

**-цена за разговор към всички фиксирани мрежи**

**-цена за такса свързване**

МБ = 25 х *МБmin ,*където

 *МБ / n*

**МБmin –** най-нискатапредложена средна цена за национални разговори

**МБ/ n –** конкретното предложениена участника за национални разговори, чието предложение се разглежда.

1. **МС – Енергонезависимост на услугата обикновен телефонен пост**, максимален брой точки **– 10 т.**

При оценката се отчита съответствието носещо повече точки за участника:

* При доказано обезпечаване на енергонезависимост чрез UPS - 5 точки,
* При доказано обезпечаване на енергонезависимост чрез дистанционно захранване през собствената мрежа на участника -  10 точки

За доказателства се приемат описание на ползваната технология, метод на предоставяне на услугите и ползвана медия.

1. **МГ – Допълнителни преференции – 15 т.**

**При оценката ще се отчита само съответствието, носещо повече точки за участника**:

* Участник предложил допълнителни преференции, водещи в най-голяма степен до ползи за Възложителя получава максимален брой точки, а всеки следващ с 50% по-малко точки от предходния участник.

Оценката се извършва на експертна основа, като се оценява ползата за възложителя от всяко предложение на участника.

**Крайният резултат на участника се получава като сбор от точките на участника по съответните показатели.**

**КО = МА+МД+МБ+МС+МГ**

Участникът получил най-висок резултат по посочените критерии се класира на първо място.

**Общи указания:**

Цените да бъдат посочени в лв. без ДДС, с точност до втори знак след десетичната запетая.

При несъответствие между предложените единични и обща цена, валидни ще бъдат единичните цени на офертата. В случай, че бъде открито такова несъответствие, общата цена ще бъде приведена в съответствие с единичните цени на офертата. При несъответствие между цената посочена в цифри и записа й с думи, за валиден ще се счита записа с думи.

Неприемливо е предложение с различни цени за разговори в различните часове от деня или дни от седмицата.